**DUSÍKATÉ HNOJIVÁ**

****

Pre rastliny sú hnojivá s obsahom dusíka veľmi dôležité. Dusík s pôdy môžu rastliny využívať iba čiastočne. Dusík je dôležitá súčasť bunkovej hmoty a je nepostrádateľná stavebná látka pri tvorba rastlinných bielkovín. Neovplyvňuje iba kvalitu úrody, ale aj jej **množstvo**.

Hlavnou živinou dusíkatých hnojív je **dusík.** Sú produktom chemického priemyslu a predstavujú asi tretinu všetkých priemyselných hnojív.

**Podľa formy dusíka** sa rozdeľujú :

* hnojivá s liadkovou formou dusíka,
* hnojivá s amoniakálnou formou formou dusíka,
* hnojivá s dvoma a viacerými formami dusíka,
* hnojivá s organickou formou dusíka.

**Dusíkaté hnojivá**

**Liadok vápenatý –** sa vyrába ako biela zrnitá hmota s veľkosťou granúl do 4 mm, buď vrecovaný alebo voľne uložený. Je vysoko hygroskopický a preto sa na vzduchu rýchlo rozteká. Je preto nutné uskladňovať ho v suchých priestoroch. Pre rastliny je ľahko prístupný a spolu s vápnikom pôsobí na ne rýchlo a veľmi priaznivo.

Používa sa na **regeneračné prihnojovanie** ozimných obilnín v jarnom období, na prihnojovanie obilnín vo vegetačnom období, ale aj na **hnojenie** ostatných poľnohospodárskych plodín. Často sa používa aj pri nedostatku vápnika vo vegetačnom období.

**Síran amónny –** vyrába sa z odpadových čpavkových vôd a kyselina sírová ( H2SO4).

Po zapracovaní do pôdy sa v pôdnom roztoku veľmi rýchlo rozpúšťa.

Používa sa v **predsejbovej** príprave pôdy na **základné hnojenie**. Na jeho hnojenie dobre reagujú rastliny, ktoré vyžadujú slabo kyslú reakciu ( raž, ovos, zemiaky ). Vyhovuje tiež plodinám, ktoré majú zvýšené požiadavky na síru ( cibuľa, cesnak, repka ).

**Liadok amónny –** polovicu z celkového množstva N predstavuje dusík v liadkovej a polovicu v amoniakálnej forme. Používa sa pri **predsejbovom hnojení,** čo umožňuje vhodná kombinácia rýchlo pôsobiaceho liadkového dusíka s postupne pôsobiacim a na pôdny komplex dobre viazaným amoniakálnym dusíkom.

Je vhodný na hnojenie všetkých plodín vrátane trvalých trávnych porastov. Keďže obsahuje vápnik a horčík, je vhodný na kyslejšie pôdy, ktoré majú nedostatok týchto živín.

**DAM- 390** je tekuté hnojivo. Tvorí ho dusičnan amónny a močovina. Jeho reakcia v pôdnom roztoku je neutrálna. Najčastejšie sa používa **v predsejbovej príprave** pôdy na hnojenie postrekom. Priaznivo vplýva na urýchlenie rozkladu pozberových zvyškov a slamy. Hnojenie je veľmi účinné najmä v suchších oblastiach. Tento spôsob hnojenia minimálne vplýva na znečisťovanie životného prostredia.

**Močovina –** je najkoncentrovanejšie pevné priemyselné hnojivo. Výhodou je, že rastliny ju

po aplikácii dokážu prijímať koreňmi aj listami.

Domáca úloha:

Do zošitov zo ZZV opíšte ako sa rozdeľujú dusíkaté hnojivá podľa formy dusíka.